Ametista brunkolombo

La Ametista brunkolombo, Phapitreron amethystinus, estas specio de birdoj en la familio Columbidae. Ĝi estas endemio de Filipinoj kie ĝi troviĝas en Luzono, Polillo, Katanduanoj, Samaro, Boholo kaj Mindanao. Ĝi estas ĝenerale tre malabunda en multo de sia teritorio. Ilia naturaj habitatoj estas tropikaj malsekaj arbaroj de malaltaj teroj kaj tropikaj malsekaj montanrarbaroj. Ĝi troviĝas en malaltaj teroj, sed probable preferas mezajn kaj altajn lokojn je 500-2000m. Ĝi estas plej ofte vidata sola aŭ en paroj, en kaj ĉirkaŭ fruktarboj. 

Aspekto kaj taksonomio
Laŭ Constantino (2011), la ametists brunkolombo estas okulfrape simila al la Blankorela brunkolombo pro la ĉeesto de subokulaj blankaj linioj tuj sub la okulo. Tamen, ĝi povas esti distingita de la ceteraj brunkolomboj, ĉar ili estas maloftaj profundarbaraj birdoj kun koloroj kiuj estas ĝenerale pli malhelbrunaj ol ĉe P. leucotis, kun bekoj kiuj estas rimarkeble pli longaj kaj pli pezaj ol ĝia tarsoMcGregor, 1909 kaj ampleksa pli blua purpura makulo sur ĝia mantelo.Constantino, 2011 Kelkaj el ĝiaj fizikaj trajtoj inkludas grizan nuancon kaj purpurbrunajn subajn partojn, riĉe sunbrunkolorajn subvostajn kovrilojn, malhelajn kaj blankajn subokulajn okulliniojn, ruĝecbrunajn mentonon kaj gorĝon kun pli malhelaj strioj, ombritaj sur brusto ĝis meze ĝis malhele obtuza bruno kun mallarĝe randaj malhelaj dorso kaj skapularoj.Baptista et al., 2017 Ili havas ankaŭ rozkoloran karnon ĉirkaŭ la okulo kun ametista aŭ purpura irizado sur la nuko.P. Simpson, pers. Commun., 11a de Septembro, 2017

Subspecioj
Oni agnoskis kvar subspeciojn:

 P. a. amethystinus - en Luzono, Samaro, Dinagat, Mindanao, Boholo, Polillo kaj Katanduanoj; malpli metaleca aspekto kaj pli granda
 P. a. imeldae -: en Marinduko; pli metaleca aspekto kaj pli malgranda
 P. a. maculipectus - en Panajo kaj Negroso; diferenca griza brusto kaj ĝenerala pli hela aspekto
 P. a. frontalis - en Cebuo; ĝenerala pli malhela aspekto kaj mankas la blanka strio sub la okulo. Probable formortinta. Ne vidata ekde 1892.

Laŭ la HBW kaj la BirdLife International Illustrated Checklist of the Birds of the World, tiu estis disigita en tri speciojn. Kun la nomiga kaj la imeldae subspecioj retenitaj kiel la Ametista brunkolombo, dum la maculipectus estas nomita Grizbrusta brunkolombo kaj la eble formortinta frontalis klasita kiel Cebua brunkolombo.

 Kutimaro kaj ekologio 
Dieto konsistas el semoj kaj fruktoj. Kutime vidata sola aŭ en paroj, sed ankaŭ povas kolektiĝi en fruktarboj. La reprodukta sezono supozeble estas de februaro ĝis julio. Nesto estas nepriskribita, sed supozeble estas la tipa pigre konstruita kolombonesto el nur kelkaj branĉetoj sur arbobranĉo.

Habitato kaj konservada statuso
Ili vivas en tropikaj malsekaj arbaroj de malaltaj teroj kaj tropikaj malsekaj montararbaroj ĝis 2 500 metroj super marnivelo (2 000 m en Negroso kaj Panajo kaj nekonata en Cebuo). Ili vivas en humidaj internejoj kaj densaj duarangaj arbaroj. 

 Referencoj 


 Baptista, L.F., Trail, P.W., Horblit, H.M., Kirwan, G.M. kaj E.F.J. Garcia. 2017. Amethyst Brown-dove (Phapitreron amethystinus). In: del Hoyo, J., Elliott, A., Sargatal, J., Christie, D.A. & de Juana, E. (eld.). Handbook of the Birds of the World Alive. Lynx Edicions, Barcelona. Alirita el: >.
 Constantino, A. 2011. A calling amethyst brown-dove [HD]. Retrieved from Birding Adventure Philippines: http://www.birdingphilippines.com/2011/10/13/a-calling-amethyst-brown-dove-hd/
 McGregor, R. C. 1909. A manual of Philippine birds (Vol. 2). Ripol Classic Publishing House.

 Eksteraj ligiloj 

Kategorio:Kolombedoj
Kategorio:Endemismoj ĉe birdoj
Kategorio:Bestoj el la Aŭstralazia ekozono
Kategorio:Birdoj de la Filipinoj